Група је 2016. године кренула на турнеју по Европи и Азији названу Queen + Adam Lambert 2016 Summer Festival Tour. Турнеја је укључивала затварање фестивала Isle of Wight у Енглеској 12. јуна, где су извели песму „Who Wants to Live Forever” као почаст жртвама напада у геј ноћном клубу Пулс у Орланду, Флорида, раније тог дана. Први пут су насупили у парку Хајаркон у Тел Авиву 12. септембра пред 58.000 људи. Септембра 2018. године, група је била у МГМ Парк театру у Лас Вегасу. Иако је сарадња остала активна, тренутно не постоје планови за снимање студијског албума, иако су њих тројица спремни да то учине у будућности.